Tolong jelaskan mengenai Sejarah dari Sekolah Kebangsaan Kampung Bukit dalam bahasa melayu

Sekolah Kebangsaan Kampung Bukit (HN) telah di buka pada tahun 1954. Bilangan murid seramai lebih kurang 10 orang. Guru pertama ialah En.Nik bin Ali dari Kampung Telok Pasu, Kuala Terengganu. Beliau berkelulusan Darjah Lima dan merupakan guru tunggal mengajar disekolah ini selama enam tahun.

Pada tahun 1960, blok A telah dibina untuk menampung bilangan murid yang kian bertambah. Kelas telah berjaya dibuka kepada dua kelas dengan bilangan guru seramai tiga orang. Sekarang blok A telah dijadikan Bangunan Pentadbiran dan sebahagian bilik khas. Pada tahun 1982, Satu unit Rumah Guru bangunan kayu telah dibina.

Pada tahun 1984, Bangunan 4 BD (Blok B) dibina bagi menampung bilangan murid yang terus meningkat sehingga 50 orang. Pada tahun 1986, SK.Kg. Bukit dirasmikan oleh YAB Menteri Besar Terengganu, Dato’ Seri Wan Mokhtar Ahmad. Banjir pada akhir tahun 1986 telah menenggelamkan keseluruhan bangunan sekolah.

Pada tahun 1993, bangunan tambahan 3 BD telah didirikan. Pada tahun 1994, merupakan tahun paling ramai belajar di sekolah ini, iaitu seramai 95 orang. Purata kemasukan murid setiap tahun adalah sekitar 10 orang. Pada tahun 1995, dua unit rumah guru bangunan batu didirikan. Pada tahun 1999, Bangunan Kantin didirikan. Makmal Sains siap dibina pada 2008.